《送京学危提举奉旨代祀文公祠墓加封齐国公》
明代·蓝智

圣主崇文礼大贤，儒臣持节过林泉。太公旧履山河在，宣父遗经日月悬。

玉瓒晓分仙掌露，石门晴散御炉烟。清朝盛典于今见，勒石名山颂万年。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。